ROMÂNIA

JUDEŢUL SUCEAVA

MUNICIPIUL CÂMPULUNG MOLDOVENESC
PRIMAR 
REFERAT DE APROBARE
la proiectul de hotărâre
pentru modificarea anexei la Hotărârea Consiliului Local nr. 40/26.03.2026 privind aprobarea bugetului de venituri și cheltuieli pentru anul 2026, a fondului forestier proprietatea publică a Municipiului Câmpulung Moldovenesc

Inițiez prezentul proiect de hotărâre cu următoarele argumente:
Prin Hotărârea Consiliului Local numărul 40 din 26 martie 2026 a fost aprobat bugetul de venituri și cheltuieli pentru anul 2026, a fondului forestier proprietatea publică a Municipiului Câmpulung Moldovenesc. 
La data adoptării hotărârii mai sus amintite Ocolul Silvic Vatra Dornei a propus suma de 95134,46 lei fără TVA necesară asigurării lucrărilor de protecție a pădurii pentru fondul forestier proprietatea publică a municipiului Câmpulung Moldovenesc administrat de domniile lor.
Potrivit adresei numărul 11324 din 28.09.2026 până la data de 28.09.2026 au fost efectuate lucrări de protecție în valoare de 89234,00 lei fără TVA, suma de 59662,08 lei fără TVA a fost utilizată pentru exploatarea unei partizi de arbori infestați de Ipidae mai exact partida 11025 iar diferența de 29571,92 lei fără TVA a fost utilizată pentru lucrări uzuale de protecție a pădurii (combaterea dăunătorilor: Hylobius Abietis, Lymantria monacha, Ipidae și Cervide).
Tot conform adresei mai sus a amintite Ocolul Silvic Vatra Dornei ne informează că în fondul forestier proprietatea publică a municipiului Câmpulung Moldovenesc administrat de domniile lor mai există două partizi de arbori infestați de Ipidae respectiv partizile 11026 și 11027 care însumate totalizează un  volum de 381,40 mc. Exploatarea celor două partizi cu un cost de 100 lei / mc fără TVA depășește cu suma de 32239,54 lei fără TVA bugetul aprobat pentru lucrări de protecția pădurii.
Fiind o lucrare de protecția a pădurii aceasta va fi decontată din Fondul de conservare și regenerare care este un fond purtător de dobândă, neimpozabil, deductibil fiscal şi are regimul rezervelor fiscale și se constituie în conformitate cu Codul silvic. Fondul se află la dispoziția şi în contul administratorului.

Neexploatarea în regim de urgență a partizilor mai sus amintite ar putea conduce la uscarea în masă a arborilor din zona limitrofă lor și nu numai.

Valorificarea prin licitație publică a volumului de 381,40 mc se va realiza după efectuarea lucrărilor de exploatări forestiere (prestație silvică) și după recepționarea materialului lemnos la drum auto. Având în vedere faptul că ne aflăm la finalul anului 2026 și că lucrările de prestație silvică cu tot cu valorificarea materialului lemnos sunt lucrări ce necesită o durată mai mare de timp, sumele rezultate în urma valorificării se vor regăsi la capitolul venituri din bugetul anului 2027.
În acest sens prin prezentul proiect de hotărâre am modificat și înlocuit anexa la Hotărârea Consiliului Local numărul 40 din 26 martie 2026, suplimentând lucrările de protecție a pădurii pentru Ocolul Silvic Vatra Dornei cu suma de 32239,54 lei fără TVA.
      Cu aceste argumente supun Consiliului Local spre dezbatere şi aprobare  prezentul proiect de hotărâre.

